Document ID: 31993L0046

Direktiva Komisije 93/46/EGS
z dne 22. junija 1993
o nadomestitvi in spremembah prilog Direktive Sveta 92/109/EGS o izdelavi in dajanju na trg nekaterih snovi, ki se uporabljajo za nezakonito proizvodnjo mamil in drugih psihotropnih snovi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 92/109/EGS z 14. decembra 1992 o izdelavi in dajanju na trg nekaterih snovi, ki se uporabljajo za nezakonito proizvodnjo mamil in drugih psihotropnih snovi [1], in zlasti člena 10(3) Direktive,
ker je treba uveljaviti sklep Komisije za droge OZN iz aprila 1992 za vključitev snovi safrol, piperonal in izosafrol v tabelo I Priloge h Konvenciji ZN iz leta 1988 s prenosom navedenih snovi iz skupine 2 v skupino 1 v Prilogi I k Direktivi in njihovo odstranitvijo iz Priloge II;
ker bo s takšnim prenosom Direktiva usklajena z Uredbo Sveta (EGS) št. 3677/90 [2] z 13. decembra 1990 o določitvi ukrepov za preprečevanje zlorabe nekaterih snovi za nezakonito proizvodnjo mamil in drugih psihotropnih snovi, spremenjeno z Uredbo (EGS) št. 900/92 [3] ter uporabljeno in spremenjeno z Uredbo Komisije (EGS) št. 3769/92 [4],
SPREJELA NASLEDNJO DIREKTIVO:
Člen 1
Prilogi I in II k Direktivi 92/109/EGS se nadomestita s Prilogama I in II k tej direktivi.
Člen 2
Države članice sprejmejo ukrepe, potrebne za uskladitev s to direktivo, pred 1. julijem 1993. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Postopek za takšno sklicevanje sprejmejo države članice.
Člen 3
Ta direktiva je naslovljena na države članice.
V Bruslju, 22. junija 1993

Labels: 10
0
3
1